Uniuersis presentes... ego dicta Iaye, relicta domini Humberti, quondam uigerii de Diuione, militis, notum facio, quod cum ego haberem ad uitam meam tantum modo sexdecim solidos et octo denarios Uiennensium super furnum castri Diuionensis percipiendos et habendos singulis annis et post decessum meum predicti sexdecim solidi et octo denarii ex legato predicti mariti mei ad religios uiros abbatem et conuentum Sancti Stephani Diuionensis et ad dictam ecclesiam imperpetuum debeant peruenire. Ego uero sponte prouide confidentis forniciis et bonitatibus que et quas predicti religiosi michi et meis fecerunt et que refero michi et meis quumplurimum fructuosa fuisse in recompensatione predictorum et pro remedio anime mee et antecessorum meorum predictos sexdecim solidos et octo denarios do et concedo et quicto imperpetuum religiosis supradictis, de quibus... deuestio... Has autem donationem, concessionem et quietationem, ego Perellus, filius predictorum Iaye et Humberti, uolo, laudo, confirmo et approbo... In cuius rei testimonium litteris istis sigillum dicte curie (curie officialis Lingonensis) supplicauimus et obtinuimus apponi. Et nos officialis predictus ad requisitionem predictorum Iaye et Perrelli sigillum curie nostre prout litteris duximus apponi. Datum anno Domini millesimo ducentesimo octogesimo quinto die Iouis post Pascha.